Jeg oplevede for nylig for anden gang at blive afvist i døren på en af Københavns eftertragtede klubber, Chateau Motel, på grund af mit udseende.

Jeg stod i kø i den kolde nat iført min Levis-denimjakke. Da det blev min tur til at vise en form for id, fik jeg at vide, at jeg skulle være på gæstelisten.

Denne magiske liste har jeg stadig ikke fundet ud af, hvordan man kommer på. Udover gæstelisten kan man også komme ind, hvis man er medlem via deres app, hvilket jeg er, da jeg altid prøver at forøge mine chancer for at komme ind.